Na osnovi članka 10. Odluke o javnim priznanjima Općine Bibinje („Službeni glasnik Zadarske županije“" broj 4/04) Načelnik Općine Bibinje dana 24. ožujka 2023. godine objavljuje:

**POZIV**

**radi podnošenja prijedloga za dodjelu**

**javnih priznanja Općine Bibinje u 2023. godini**

Javna priznanja Općine Bibinje su:

1. Proglašenje počasnim građaninom Općine Bibinje,
2. Nagrada Općine Bibinje za životno djelo,
3. Nagrada Općine Bibinje (godišnja),
4. Grb Općine Bibinje

1. Počasnim građaninom Općine Bibinje može se proglasiti osoba posebno zaslužna za promicanje vrijednosti demokratskog društva, položaja i ugleda Općine Bibinje, njezinih odnosa s drugim gradovima i općinama u Republici Hrvatskoj i inozemstvu, te razvoj Općine Bibinje ili pojedinih općinskih djelatnosti, državnik ili dužnosnik druge države, član međunarodne organizacije odnosno nevladinih organizacija druge države, posebno zaslužan za Općinu Bibinje i Republiku Hrvatsku u promicanju njezinog suvereniteta i samobitnosti na opće prihvaćenim načelima suvremenog svijeta.

Osobi koja se proglašuje počasnim građaninom predaje se svečana povelja Općine Bibinje.

Povelja se izrađuje u posebnoj grafičkoj opremi sa stiliziranim tekstom na podlozi na kojoj se ističe Grb Općine Bibinje.

Odluku o proglašenju počasnim građaninom Općine Bibinje donosi Općinsko vijeće Općine Bibinje uz proslavu Dana Općine ili u drugoj značajnoj prigodi.

2. Nagrada Općine Bibinje za životno djelo dodjeljuje se fizičkoj osobi za izvanredne rezultate naročite uspjehe i najviše zasluge postignute na području znanosti, gospodarstva, prosvjete, kulture, tehničke kulture, umjetnosti, športa, zdravstva, socijalne skrbi i humanitarne djelatnosti, te drugih područja društvenog rada u Općini Bibinje.

U jednoj godini može se dodijeliti po jedna Nagrada Općine Bibinje za životno djelo:

1. fizičkoj osobi koja živi i djeluje u Općini Bibinje, i
2. fizičkoj osobi koja djeluje i živi izvan Općine Bibinje, a njeno je djelo značajno za Općinu Bibinje.

Nagrada Općine Bibinje za životno djelo sastoji se od plakete i novčane nagrade u iznosu od 663,61 EUR/5.000,00 kuna.

O dodjeli Nagrade Općine Bibinje za životno djelo odlučuje Općinsko vijeće Općine Bibinje i dodjeljuje je na Svečanoj sjednici u povodu Dana Općine.

3. Nagrada Općine Bibinje dodjeljuje se mještanima Općine Bibinje, kao i drugim osobama izvan Bibinja koji rade na promicanju ugleda Općine Bibinje, djelatnim skupinama od dva do pet suradnika, trgovačkim društvima, ustanovama, vjerskim zajednicama, udrugama građana i drugim pravnim osobama za zapažene rezultate i zasluge na području znanosti, gospodarstva, prosvjete, kulture, tehničke kulture, umjetnosti, športa, zdravstva, socijalne skrbi i humanitarne djelatnosti, te drugih područja društvenog rada u Općini Bibinje.

Nagrada Općine Bibinje sastoji se od plakete i 331,80 EUR/ 2.500,00 kuna.

U jednoj godini može se dodijeliti najviše pet Nagrada Općine Bibinje.

O dodjeli Nagrade Općine Bibinje odlučuje Općinsko vijeće Općine Bibinje i dodjeljuje je na Svečanoj sjednici u povodu Općine Bibinje.

4. Grb Općine Bibinje dodjeljuje se mještanima i drugim osobama, udrugama, trgovačkim društvima, ustanovama i drugim pravnim osobama za postignute uzorne uspjehe u radu.

Grb Općine Bibinje sastoji se od plakete – odlijeva Grba Općine Bibinje u obliku štita s pripadajućim elementima, a pod njim je ugraviran odgovarajući tekst.

O dodjeli Grba Općine Bibinje odlučuje Općinsko vijeće Općine Bibinje i dodjeljuje ga na Svečanoj sjednici i u povodu dana Općine Bibinje.

Odluku o dodjeli Grba za zapažene uspjehe u radu može donijeti Načelnik te ih dodijeliti na svečanoj sjednici i povodom dana Općine Bibinje ili u kojoj drugoj značajnoj prigodi ili obljetnici.

Prijedlozi se, u pismenom obliku s obrazloženjem i potrebnom dokumentacijom, podnose Odboru za dodjelu javnih priznanja Općine Bibinje, najkasnije u roku od 20 dana od dana objave u sredstvima priopćavanja, na adresu Općina Bibinje, Trg Tome Bulića 2, 23205 Bibinje sa naznakom za dodjelu javnih priznanja.

Priznanja  uručuje predsjednik Općinskog vijeća Općine Bibinje na svečanoj sjednici

povodom Dana Općine Bibinje.

Općinski načelnik

Šime Sekula

Klasa: 061-01/23-01/01

Urbroj: 2198-02-02/01-23-1